《次韵少野》
宋代·陈著

古调难逢钟子期，近交只数已公诗。
家风自别閒相似，心事无涯话有时。
草木味中犹着我，荆榛丛里更同谁。
衰年如许会能几，俯仰悠悠云水知。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。